Eram o mamă cu doi copii.
Și primeam ajutor social.
VREI VENIT ÎNTREG PENTRU MUNCĂ PART-TIME?
Voiam să mă pot duce la magazin și să folosesc cardul
fără să mă tem că va fi refuzat.
LuLaRoe spunea că poți câștiga venituri întregi muncind part-time.
M-am îndrăgostit de oportunitatea asta.
Când am devenit mamă, aveam nevoie de niște bani în plus.
Chiar dacă erau doar câteva sute de dolari.
ÎNCEPEȚI AFACEREA LULAROE
Cu câteva sute de dolari pe lună aș fi cumpărat bilete
la filme sau la grădina zoologică.
A fost ceva care mi-a atras atenția.
Să muncesc part-time pentru un salariu întreg.
CONSULTANȚII LULAROE CÂȘTIGĂ 1.400$/LUNĂ
Îmi place să fiu mamă și să fiu o persoană independentă.
Cum le pot combina?
Ai un magazin acasă la tine, e perfect.
Mamă!
Este un vis.
Pot fi acasă cu copiii mei, câștig bani,
am propria mea afacere.
Dar să te înscrii în LuLaRoe costă o grămadă.
LULAROE PACHETE INIȚIALE
Mereu le-am spus: „Nu faceți datorii pentru asta, vă rog.”
Pachetele începeau de la 5.000$ și ajungeau la 10.000$,
în funcție de pachetul pe care îl luai.
Ei nu spuneau să faci datorii,
dar există moduri de a spune ceva fără a spune de fapt.
Țin minte că Mark și DeAnne încurajau lumea să se înscrie
în orice mod posibil.
Unii fac fursecuri. Fac tot felul de lucruri. Nu știu.
Consultanții LuLaRoe au făcut clipuri: „Zece pași pentru a-ți începe afacerea.”
„Ia un card de credit cu dobândă zero.”
„Poți împrumuta bani de la bunica.”
Unor femei li s-a spus să-și vândă laptele de la sân,
doar ca să-și poată permite costul inițial.
Eu spun că e absolut ridicol.
Termină.
Ea a aflat că și-ar putea vinde o parte din lapte.
A câștigat 4.500$ vânzând lapte la terapia intensivă pentru bebeluși.
Zece mii de dolari sunt o groază de bani.
E o mulțime de lapte.
Dar e un preț destul de mic de plătit ca să deții o afacere.
Am văzut alți distribuitori câștigând bani.
„Vei câștiga atât de mulți bani, că nu vei ști ce să faci cu ei.”
„Fii propria ta șefă. Fii doamna șefă.”
„Eu sunt șefa, doamna șefă.”
Poate că e prea frumos să fie adevărat,
dar voi profita de ocazie cât se poate.
Și mă întreb ce s-a întâmplat cu mine.
IMPERIUL LULAROE
Bună! Îmi pare bine să vă cunosc.
Salutare tuturor.
Bine ai venit.
Am o bomboană în gură. Pentru că sunt emoționată.
Nicio problemă.
Cum te simți să stai aici?
Aș spune că mă așteptam la asta.
Dar nu e o problemă,
așa că mă bucur să fiu aici ca să-mi spun povestea.
Înainte de LuLaRoe, lucram la Macy.
Îmi place moda, e importantă pentru mine.
M-a sunat o companie de recrutări
și mi-au zis că aș fi potrivită pentru această companie numită LuLaRoe.
A fost bine la început, vă spun sincer.
- Unde e biroul dv.? - E în Corona.
- Care e adresa? - Nu știu.
MĂRTURIE: DEANNE BRADY STIDHAM
Am întâlnit-o prima dată pe DeAnne când eram pe hol.
Mergeam pe hol.
Mă gândeam: „Am o slujbă nouă,
„m-am îmbrăcat în Chanel și arăt foarte bine.”
Îmi amintesc că a trecut pe lângă mine o femeie înaltă, albă, blondă.
S-a întors și s-a uitat așa,
și-a dat ochelarii jos și a zis: „Asta nu e LuLaRoe.”
I-am spus: „Nu, e Chanel.”
Și m-a dus direct la depozit
și m-a pus să aleg câteva articole cu care m-am îmbrăcat.
A zis: „Tu ești fata cea nouă.” „Da, eu sunt.”
Am început să lucrez la LuLaRoe pe funcția de colorist
și am devenit unul dintre designerii lor principali.
A fost o șansă de care simțeam că trebuie să profit.
Fusesem barmaniță câțiva ani.
Voiam să fac mai mult în viața mea,
măcar mama să fie mândră de mine
sau să nu-și facă griji pentru mine.
Îmi amintesc că o dată, la LuLaRoe,
eram într-un birou pentru evaluare și mi-au spus:
„Te promovăm, Iliana, dar să fii conștientă
„că nu ai purtat niciun articol LuLaRoe în ultimele zile,
„dar noi tot te promovăm.”
Le-am zis: „Bine, ce tare, mulțumesc, îmi pare rău.”
Mă numesc Derryl Trujillo.
Am lucrat la sediul central al LuLaRoe
din februarie 2016 până în septembrie 2017.
Înainte de LuLaRoe am lucrat la Steve Madden.
Am lucrat acolo din aprilie 2014 până după Ziua Îndrăgostiților în 2016.
Eram și arbitru de volei pentru echipe de liceu.
Eram arbitru de nivel înalt.
Mi-a luat trei ani să ajung la Turneul de Stat al Colegiilor.
Banii sunt buni, dar nu ai plan de pensie sau asigurare medicală.
Tatăl meu îmi spusese că vine un moment
în care trebuie să alegi între a arbitra și o „slujbă pentru adulți”.
Așa că mă tot uitam pe Craigslist.
Am văzut un anunț pentru un serviciu clienți.
Mi-am zis că îmi convine.
M-am dus acolo, am făcut o cerere rapidă.
Aveau o roată a culorilor, trebuia să răspundem la întrebări
și aflam ce culoare suntem, ceea ce m-a derutat.
Am plecat gândindu-mă:
„E cel mai ciudat interviu de angajare din viața mea.”
IUBEȘTE-TE
M-au pus în departamentul de e-mail,
acolo mi-am petrecut restul timpului.
Noi eram prima linie de apărare pentru companie.
Noi primeam reclamațiile prin e-mail.
Dacă ne puteam ocupa de ele, o făceam.
Încercam să fim filtrul clădirii.
Au fost amintiri frumoase la început.
În sala de relaxare era un bufet cu sendvișuri,
vinerea se mânca burrito.
Cine avea biroul la fereastră
se uita după tipul cu furgoneta cu burritos.
Toți alergau ca o turmă de gheparzi.
Țin minte că Mark și DeAnne ne aduceau Chipotle pentru prânz.
Îi spuneam „chi-ca-ca”, din motive despre care nu vorbesc.
Mark și DeAnne nu prea veneau la birou.
Cine avea birou la fereastră trebuia să se uite
după Mercedesul lui DeAnne sau SUV-ul lui Mark.
Așa știam că vin.
Întreaga familie, nu exagerez,
știai când sunt la serviciu fiindcă ajungeai la LuLaRoe
și vedeai șase mașini Mercedes-Benz S-500.
Ne ducem în fiecare zi și spunem ce probleme trebuie rezolvate.
Suntem în echipă, e echipa noastră. Suntem aici.
La fel și familia noastră, copiii noștri.
Ei sunt acolo, se implică,
vor să vadă ce putem face pentru a-i ajuta pe alții.
La etajul șase, între 85 și 90% era familia lor.
Lindsay Stidham se ocupa de Dezvoltarea Culturii și Formare.
Kenny Brady era tipul de la Dezvoltarea Conducerii.
Michael Brady era șeful Contabilității.
Justin se ocupa de Formare, Leadership și Dezvoltare.
S-a însurat cu fiica lui DeAnne, Amelia.
Așa a intrat în familie.
Știa vreunul dintre ei cum se conduce o companie așa de mare? Nu.
O companie normală ar avea un sistem de introducere a datelor,
dar, practic, la sediul central,
pentru foile de calcul și introducerea datelor se folosea Google Docs.
Vedeam un rând gol, copiam și lipeam,
dar era un rând de pe care se tăiase ceva.
Putea să existe un decalaj
între ce tăiam și lipeam eu și ce tăiai și lipeai tu.
Vedeai cum toți încearcă să-și facă datoria
cât mai bine, ca să gestioneze asta. Pur și simplu nu era practic.
Aveam de-a face cu multe probleme,
fiindcă erau mulți oameni cu acces la un singur Google Doc.
Probabil am cheltuit bani suficienți pentru pensiile noastre
pe software pe care nu l-am folosit niciodată.
Îl cumpăram, îl plăteam.
Începeam să-l configurăm,
era aproape gata, apoi ne dădeam seama că e învechit.
Ei nu mai făcuseră așa ceva.
Creau planul de compensare
pe loc, în foi de calcul Excel,
iar unul dintre fii era, teoretic, un expert Excel
și crea acest plan de compensare.
Austin nu avea experiență. Avea 23-24 de ani.
Dar se presupunea că știe multe despre Excel.
Am început să lucrez la serviciul cu clienții
și după trei-patru luni am trecut la onboarding.
Onboarding este inițierea celor care vor să devină consultanți LuLaRoe.
Completezi documentele online.
Echipa de onboarding te va suna
și te va anunța că ai fost acceptat în familie
și că poți să achiziționezi pachetul.
BINE AȚI VENIT!
Dar stăteai pe lista de așteptare între 90 și 100 de zile.
Aveam, efectiv, aceste femei care așteptau apelurile noastre.
„Bună, sunt Shae de la LuLaRoe” și ele o luau razna.
Începeau să țipe: „Doamne, sunt gata!”
„Doamne, mulțumesc că m-ai sunat.” „Așteptam.”
Sunt persoane care cheltuiesc între 5.000 și 10.000 pentru colanți.
Cei din departamentul meu au fost rugați să-i ajute pe cei de la onboarding.
Uneori, îi sunam singuri pe potențialii distribuitori.
Țin minte că am sunat o fată care era la petrecerea burlăcițelor.
A trebuit să iasă din club ca să răspundă la telefon.
Și am închis. M-am uitat la ceilalți colegi:
„Tocmai am acceptat o fată care era la petrecerea burlăcițelor.”
Și toți colegii chicoteau...
Era mult de lucru ca să obținem numerele dorite de Mark și DeAnne.
Aveam jumătate de oră liberă la prânz, dar continuam munca.
Trebuie să înscrii lumea.
Voiau să stăm la birouri, să facem onboarding toată ziua.
Mark voia să se atingă un anumit număr.
Venea și îmi spunea:
„Dacă vreau să am 500 de înscriși sâmbătă,
„spune-mi ce trebuie să-ți dau, ca să putem avea succes.”
Bună, Mark și DeAnne.
Am vrut să vă spunem ceva. Tocmai am...
Am ajuns la 2.500!
Câștigam peste un milion de dolari pe zi,
numai cu grupul meu.
NUMĂRUL DE DISTRIBUITORI 10.000
LuLaRoe a beneficiat de o combinație perfectă de factori.
JILL FILIPOVIC ZIARISTĂ
Dezvoltarea rețelelor sociale...
Cred că trebuie să intrăm în direct.
Excelent... Îi adoră, îi poartă...
Multe familii americane aveau probleme financiare
și aveau nevoie de venituri suplimentare.
Avem comunități de femei, care sunt mai educate
decât femeile din orice generație anterioară din America,
dar multe stau acasă și nu lucrează cu normă întreagă.
Avem o dezvoltare a brandurilor sportive.
Iar LuLaRoe apare exact în acest moment.
Ei spun femeilor că pot fi mame în primul rând.
Și apoi pot lucra part-time.
Dar viziunea feminină
a mamei care stă acasă este o viziune foarte „albă”.
Se subînțelege că este o viziune asupra feminității „albe”,
a unei familii de albi.
Ei se adresează și vor să inspire
printr-o viziune rasială codificată.
Asta e o afacere pentru albe.
Vă spun că nu există multă diversitate în cultura LuLaRoe.
Iar eu ies în evidență ca un pumn în ochi.
Înainte de LuLaRoe, eram mamă casnică.
Am primit telefonul, încă mai am numărul înregistrat
ca „LuLaRoe”, cu un mic unicorn, „Apelul care-mi schimbă viața”.
Eu cred că, dacă îți imaginezi o viziune, o și creezi.
Deci aveam asta ca să îmi schimbe viața.
LULAROE - ÎN AȘTEPTARE LISTA DE CUMPĂRĂTURI
M-am alăturat pe Lista de așteptare în 2016.
Îți puteai verifica numele pe listă, pe acest site.
Actualizam pagina permanent, erau grupuri care întrebau:
„Ce număr ești în Lista de așteptare?”
„Dacă voi sunteți acceptate azi, eu ar trebui să fiu acceptată mâine.”
Era o nebunie.
LISTA DE AȘTEPTARE
La un moment dat, așteptai opt săptămâni pe Lista de așteptare.
Scopul acestui lucru era să le dea șansa de a se gândi bine:
„În ce mă bag?”
Lumea spunea: „Vreau să fac parte din asta.”
Am zis: „Trebuie să încetinim ca să aibă timp de reflecție.”
Îmi amintesc că m-am uitat în jos și am văzut „LuLaRoe”
și am zis: „Doamne! E apelul! Chiar se întâmplă.”
Țin minte că am răspuns la telefon și LaShae era amabilă și energică.
Mie situația mi se părea stresantă, ea a făcut-o să pară distractivă.
Am terminat facultatea și am hotărât să mă mărit și să am copii
și visam să fiu o mamă prezentă.
De unde să iau 5.000$,
când nu găseam nici 5$ pentru o cutie de cereale?
Am întrebat dacă pot folosi mai multe carduri de credit. „Da.”
Erau câteva mii de dolari pe care nu-i aveam.
Când mama mi-a spus că-mi împrumută banii, am semnat contractul.
Am cheltuit aproape 9.000$.
Mi-am zis: „Ori ai succes, ori dai greș. Umple camera aia, o să vinzi tot.”
BINE AȚI VENIT
Cred că am așteptat cam șase săptămâni și, în acel timp,
am golit o cameră din casă și am zugrăvit-o.
Am cumpărat rafturi pentru colanți și standuri și umerașe.
O imprimantă termică, un birou, ca să pot face pachetele pe el,
și mi-am făcut un cont pe stamps.com.
Am mutat toate lucrurile din dormitorul fiului meu.
Am transformat camera copiilor într-o cameră LuLa.
Am cheltuit toți acești bani ca să fiu gata pentru sosirea hainelor,
fiindcă ei au spus: „Când ajung hainele acolo,
„intri imediat în pâine. Trebuie să fii pregătită.”
Țin minte că eram cu cortul, cu familia mea, și mi-am zis:
„E ultima mea vacanță înainte ca viața mea să devină haotică.”
Acolo nu era semnal, așa că părăseam campingul în fiecare zi
și mă duceam cu mașina în vârful muntelui, ca să urmăresc expediția.
Țin minte cum conduceam în sus... Nu am spus nimănui povestea.
Conduceam și am văzut mesajul: „Comanda dv. a fost livrată.”
M-am emoționat, m-am întors în camping și am spus: „Trebuie să plec.”
Am împachetat și m-am dus acasă.
Am adus totul înăuntru și am început să desfac cutiile.
Cred că primisem șapte cutii.
Și am o poză cu mine și cu băiatul meu,
cu cutiile, înainte de a le deschide. Mi-am zis
că va fi uimitor.
Mă vedeți?
- Te vedem. - Atunci salutați!
Bună.
Clachetă.
Spune tu.
Eu sunt Tiffany Ivanovsky, iar el e soțul meu, Paul.
Ne-am înscris în LuLaRoe în mai 2016.
Eram printre primii zece în ce privește vânzările.
Și multă vreme am fost între primii trei.
Cum l-am cunoscut pe Paul...
A avut noroc.
Desigur. Amândoi eram mormoni.
Se numește Biserica lui Isus Hristos a Sfinților din Zilele din Urmă.
Ne-am întâlnit la o activitate la biserică.
Paul nu avea mașină, iar eu aveam, așa că a mers.
Am cerut și am primit.
Măiculiță... Avem șapte copii. Acum au între zece și 23 de ani.
UN CHILIPIR PE RÂND
Îmi place să scriu, am început un blog. Scriam mult despre cupoane,
cum să economisești bani, am apărut și la televizor.
NUME: TIFFANY IVANOVSKY
Mă numesc Tiffany. Sunt mamă, am șapte copii.
Eu și turma mea ne dăm în vânt după cupoane.
Am cupoane pentru astea. Cele 40 de cutii pe care le avem sunt destule?
Copiii mei au numit casa noastră Minimarket Ivanovsky.
Pentru că găsești alimente peste tot în casă.
I-am învățat pe toți când apar reduceri,
în ce anotimp suntem
și cum să profite de asta. Ajutăm lumea să economisească bani.
De Ziua Îndrăgostiților 2016, cineva mi-a trimis acești colanți pentru fete
și am vrut și eu colanți asortați. Am vrut să arătăm toate la fel.
Am căutat pe internet colanți asortați.
COLANȚI - ZIUA ÎNDRĂGOSTIȚILOR
Și așa am găsit LuLaRoe.
Cred că am fost înscriși pe...
Pe 6 mai 2016
a venit tot inventarul meu.
Eu predam cursuri toată ziua
și făceam live-uri pe Facebook cu blogul nostru.
L-am rugat pe Paul să intre în direct în grupul meu și să despacheteze
și să le arate fetelor.
Toată lumea îl ruga să vândă. El nu știa ce era aia.
Fetele care vedeau clipul căutau pe Google pentru el.
Îi spuneau cât costă.
El zicea: „Vrei să-l cumperi? Cumpără-l.”
Așa, asta e mărime medie...
Practic, în seara aceea, el a vândut tot inventarul.
Chiar în prima lună am făcut 49.500 din vânzări.
Și apoi, luna următoare, am făcut 127.000.
O cămașă mai mare, XL.
În acel moment, cred că mai era o singură echipă
care mai făcuse asta.
NUMĂRUL DE DISTRIBUITORI 10.000
NUMĂRUL DE DISTRIBUITORI 15.000
LuLaRoe s-a dezvoltat și a avut succes
prin faptul că oferea un produs exclusiv.
Vindem cam 100.000 de articole de îmbrăcăminte pe zi
și facem 3.000 de articole sau mai puține cu fiecare imprimeu unic.
Deci, dacă ai acest imprimeu floral,
există mai puțin de 3.000 de articole făcute cu același model.
Deci sunt oarecum unice
și fac parte din ceea ce ne definește ca brand.
FOSTUL DIRECTOR DE MERCHANDISING DE LA LULAROE
Patrick Winget era directorul de merchandising de la LuLaRoe.
El era șeful șefului meu. Deci, practic, era șeful meu.
Purta mereu negru.
Pentru mine, era o combinație de Kanye cu gemenele Olsen.
Uitasem de asta.
El era cam șmecher,
dar în LuLaRoe Patrick era o mare celebritate.
Eu eram fana lui Patrick. Îl consideram super-tare.
Spunea multe lucruri minunate
și pertinente despre brand și despre îmbrăcăminte,
cum să o prezentăm, cum suntem consultanți de frumusețe.
Era minunat la asta.
Știu că misiunea noastră e să binecuvântăm vieți și să consolidăm familiile.
Dar noi, de asemenea, încercăm,
prin design și prin departamentul de producție,
să ne asigurăm că clienții existenți
sunt la fel de încântați de LuLaRoe ca și cei noi.
Vorba lui Patrick era:
„Asta trebuie să iasă în evidență.”
Așa că m-am obișnuit să creez modele care să iasă în evidență oarecum.
Țin minte că am desenat un imprimeu cu un unicorn
și cu gogoși roz cu bombonele colorate.
Sincer, hainele erau uneori de un foarte prost gust.
Dar gunoiul unuia este comoara altuia.
Nu puteai niciodată să alegi imprimeul pe care îl primeai.
Puteai alege o fustă, sau o cămașă, sau o rochie,
și puteai alege mărimile,
dar nu puteai niciodată să alegi modelul
pentru produsul respectiv.
Rochia asta e grozavă. Să-ți spun de ce.
Ne-a luat un an să nimerim asta cum trebuie.
Imediat ce un imprimeu devenea popular, devenea rar.
Le plăceau la nebunie chestiile alea.
Nu știi dacă o să primești cele mai bune lucruri,
pe care le poți vinde cu siguranță,
sau vei primi o cutie plină de prostii pe care nimeni nu le vrea.
Dacă tu cauți ceva și este imprimeul tău de vis,
se numește unicornul tău.
LULAROE PUR ȘI SIMPLU CONFORTABIL
Ce-i cu unicornul pe care-l văd acolo?
În locul tău, aș vrea să port LuLaRoe
Aș vrea să port LuLaRoe
Aș vrea să port LuLa
Roe
Exista un imprimeu cu o caracatiță pe care mi-l doream mult.
Era prima dată când mergeam la vânătoare de unicorni.
Senzația de a căuta ceva, de a-l găsi pentru mărimea ta,
de a-l cumpăra, de a-l primi, era multă adrenalină.
- Oamenii vor mereu... - Uită-te la asta.
Ce este?
Când am început să vând haine LuLaRoe,
majoritatea vindeau în persoană, la prezentările de acasă.
Dar am simțit și mai mult adrenalina
când am vândut pe Facebook Live.
Era peste tot pe rețelele sociale. Așa am început să avem succes.
Facebook Live abia apăruse.
Dacă n-ar fi fost Facebook, nu știu cum am fi vândut.
- Transmitem în direct! - Sunt în direct?
Uimitor, imprimeu în degrade.
Gwen.
Îți dau una medie, nu ai nevoie de mărime mare.
Wendy.
Licitația începe de la 5$ și poate continua cât vrei.
Extra mic, 677.
Lumea câștiga 10.000-20.000$ pe zi.
Mi-am zis: „Cred că mi-am greșit meseria.”
Am vrut să transmit în direct și să vă spun...
NUMĂRUL DE DISTRIBUITORI 26.000
Aici ați auzit mai întâi. E oficial. Sunt consultantă LuLaRoe!
Iată cum făceam. Azi am primit un pachet, da?
Fac poze cu cutiile mele,
le postez pe Facebook și spun:
„Voi transmite în direct la ora 18.00.”
La ora 18.00 mă așteptau deja 1.000 de persoane.
„Bună, am un tricou Randy. E galben. Are dungile astea.
„Ăsta e mărime medie. E numărul 28.”
Astea sunt super drăguțe. 267.
Când spui asta, te uiți pe ecran
și vezi că cineva spune: „Vândut, 28.”
Atunci spui: „Jessica, îți plac astea? Sunt ale tale.”
Apoi scrii „Jessica.”
Mulțumesc, Christie! Jackie...
- Deci ești faimoasă pe Facebook? - Da!
Mulțumesc că ați fost aici cu mine. Am vândut mult! Mulțumesc!
Se creează teama de a nu rata ceva,
entuziasmul, dorința de a avea imediat aceste imprimeuri.
Trebuiau să le cumpere imediat, dacă le voiau.
Facebook Live a avut un rol important în creșterea vânzărilor pentru LuLaRoe.
Bună, fetelor! Suntem în direct.
În LuLaRoe există două moduri de a face bani.
Fie vinzi produsul,
fie recrutezi oameni care să vândă și ei produsul.
Iei comision de la persoanele care sunt sub tine.
Iar cei de deasupra ta iau comision de la tine.
Ori de câte ori cineva cumpăra pachetul inițial de 5.000-9.000$,
eu obțineam ușor un bonus de vreo 300$.
PLANUL DE COMPENSARE PENTRU LEADERSHIP
Inițial ești distribuitor cu amănuntul.
Când cineva s-a înscris sub tine, devii sponsor.
Și primești comision în funcție de câte haine au cumpărat în acea lună.
Dar acesta e inventar cumpărat de distribuitorii cu amănuntul de la LuLaRoe.
Nu e încă vândut clienților.
Ca distribuitor, trebuie să cumperi un anumit număr de bucăți în fiecare lună
ca să rămâi activ.
Deci, cu cât recrutezi mai multe persoane
care cumpără inventar, cu atât mai mare e bonusul.
Când ai zece persoane sub tine,
treci la rangul de instructor.
Primești comisionul de 5%
pentru numărul de bucăți comandate în acea lună
și apoi primești un bonus de instructor pe deasupra.
Da, ceasul ăsta.
Toată lumea voia ceasul de instructor.
Cine nu vrea să fie apreciat
și să primească acest cadou pentru care a muncit atât de mult?
Scrie „LuLaRoe”. Și pe spate:
„Fii genul de lider pe care l-ai urma și tu.”
Am vrut să fiu acel lider pe care lumea să vrea să-l urmeze.
Și mi-a plăcut ceasul.
Următorul rang este antrenorul.
Pentru a fi antrenor, trebuie să ai trei instructori sub tine.
Pentru a ajunge la nivelul de mentor, care e cel mai ridicat nivel din LuLaRoe,
trebuie să ai trei antrenori sub tine,
care au trei instructori sub ei, și asta te face mentor.
Cel mai înalt nivel la care am ajuns a fost cel de mentor.
ASHLEIGH LAUTAHA FOSTĂ DISTRIBUITOARE LULAROE, MENTOR
Câți oameni erau în echipa ta?
Sincer, nu știu. În jur de 5.000.
- Lauren era în rețeaua ta? - Da.
Ashleigh nu era chiar deasupra mea.
Sunt cu siguranță în rețeaua ei, dar nu știu sigur la ce nivel.
În ce privește bonusurile mentorilor și ale antrenorilor,
am văzut capturi de ecran cu până la șase cifre.
Mesajul era clar.
„Continuă să-ți dezvolți echipa și vei fi ca mine.”
CONSTRUIEȘTE ECHIPA ADECVATĂ - PROVOCĂRI
Întotdeauna ne-au împins să recrutăm.
Cumpărați, cumpărați. Recrutați, recrutați. Veți ajunge acolo.
Și, astfel, m-am axat pe asta.
Și nu m-am mai ocupat de ale mele.
Fiindcă eram mai concentrată pe recrutarea altora.
Magazinul meu rezista cu greu.
Am cumpărat inventar angro în valoare de 78.000$
de la LuLaRoe, în anul și jumătate cât am fost acolo.
Am vândut de 83.000$.
Deci sunt doar câteva mii de dolari.
Și, cu cheltuielile mele de afaceri, nici n-am câștigat, nici n-am pierdut.
Dar, ca bonusuri, am făcut peste 65.000$.
Deci de unde câștigi de fapt bani aici?
Primeam mesaje pe la orele 21.00-22.00
de la sponsorul meu:
„Am pe cineva care vrea să se înscrie chiar acum.
„Intră pe internet și trimite-i linkul tău. Vrea să se înscrie chiar acum.”
Nici măcar nu le cunoșteam pe jumătate dintre fetele înscrise sub mine,
nu le cunoșteam personal.
Erau persoane care-mi fuseseră recomandate ca să pot avansa mai repede.
Ca să pot primi bonusuri frumușele.
Explicați-ne bonusurile și ce legătură au cu modelul de afaceri.
Bine. Deci, mai puțin de 20%...
- Stai. - Ce e?
Vrei să fii logic. Stai o clipă.
Bine.
Iată care a fost ideea de la baza planului de bonusuri.
Afacerile se dezvoltau foarte repede, iar eu mă ocupam de instruire.
Mi-am zis: „Nu pot face asta.”
Mulți spuneau: „Adaug-o pe prietena mea, pe vecina. Sora mea vrea să se înscrie.
„Au nevoie de bani.” Așa că am stat și m-am gândit:
„N-ar fi grozav dacă ar primi ceva ca să-și spună povestea lor?”
Asta a fost ideea mea.
Nu eu am creat programul de bonusuri.
- Ați fost implicată în el, corect? - Nu.
Ați considerat vreodată LuLaRoe un MLM, o companie de multi-level marketing?
Nu.
Îmi place să mă refer la planul nostru ca multi-level management,
pentru că suntem o afacere de la angrosist la comerciantul cu amănuntul,
iar componenta planului nostru de conducere
este concepută pentru a compensa managementul de nivel mediu.
În loc să angajăm oameni pentru a prelua acest rol,
plătim oameni din structura companiei pentru a îndeplini aceste funcții.
NUMĂRUL DE DISTRIBUITORI 26.000
NUMĂRUL DE DISTRIBUITORI 38.000
Bonusurile au început să devină din ce în ce mai mari
și mă întrebam: „Cum poate fata asta
„să câștige 200.000$ luna asta?
„Cum este posibil acest lucru, financiar, pentru companie?”
Câștigam bani frumoși.
Bonusurile de la crearea echipei.
Ai vrea să ne spui cât, cu aproximație?
Sigur că nu.
Cred că, în momentul de glorie, aveam cam 1.100 de membri în echipă.
Cel mai mare bonus, cred,
- ... pe care l-am câștigat a fost 42.000. - A fost 42.000.
- Era un bonus lunar? - Corect.
Am economisit 12 luni de bonusuri, lunar,
erau între 22.000$ și 42.000$.
Avem tot felul de lucruri. Mai avem niște colanți de Halloween.
Țin minte că m-a sunat DeAnne
și mesajul ei pentru noi era
să ne concentrăm pe construirea echipei.
Îmi amintesc că o fată, nu voi spune numele,
a primit un bonus, într-o lună, de 70.000$.
Țin minte asta fiindcă ne-am dus la Louis Vuitton
și ne-am luat poșete asortate.
În aproape un an, am ajuns la statutul de mentor.
Mentorul lui Courtney. E perfect...
Cel mai mare bonus al meu a fost de 51.000$ într-o lună.
Am cumpărat două mașini nou-nouțe.
Am ales „LuLaRoe 3” pentru plăcuța mea de înmatriculare.
Am încercat să pun „LuLa Bro” pe plăcuța de înmatriculare a soțului meu,
iar el mi-a spus: „Nu facem asta.”
Am recrutat arătând oamenilor
câți bani ar putea câștiga dacă s-ar înscrie în LuLaRoe.
Și asta era exact ceea ce voia LuLaRoe să facem.
Voiau să postăm zilnic anumite lucruri pe rețelele sociale.
„Am făcut un mic dejun grozav astăzi!”
„Sunt recunoscătoare firmei LuLaRoe că pot să stau acasă cu copiii mei
„și ne murdărim la micul dejun.”
Dacă exista ceva pozitiv în viața ta, era mereu datorită lui LuLaRoe.
Scrie „#datorită lui LuLaRoe”. Cunoașteți acest hashtag?
STATUL WASHINGTON CONTRA LLR INC.
Îl văd. Da.
MĂRTURIE: DEANNE BRADY STIDHAM
- Știți ce înseamnă? - Nu.
Am făcut o poză în fața casei,
iar lumea a comentat că am o casă frumoasă,
iar DeAnne a fost extrem de supărată
că nu am pus pe Instagram hashtagul „datorită lui LuLaRoe”.
A primit doar două aprecieri. Ce trist!
Când eu spun LuLa, voi spuneți Roe. LuLa...
- Roe. - LuLa...
- Roe. - Când spun LuLa...
Era foarte interesant să mergem la evenimente de leadership.
Făceau niște spectacole pe cinste.
Aceste evenimente ne inspiră ca lideri în cadrul companiei.
Era una dintre cele mai bune părți.
Distracție, și mâncare, și sclipici, și muzică?
Era multă energie. Toată lumea se simțea motivată, plină de succes și realizată.
Toate evenimentele lor erau distractive și pline de energie.
Mă simțeam emoționată, importantă și conectată la mesajul LuLaRoe.
LISTA DE AȘTEPTARE
Când exista o listă de așteptare de mii de persoane pentru onboarding,
au zis: „Ar fi distractiv
„ca cei de pe lista de așteptare să vină totuși la evenimente.”
Și cineva a avut această idee de a face o tombolă.
Alegeți-vă o carte.
Toată lumea de pe Lista de așteptare trage o carte
și, dacă are asul de cupă sau regele de caro,
este acceptat în aceeași zi.
Deși e pe Lista de așteptare de șase săptămâni.
Lumea venea cu avionul, la fiecare eveniment,
doar pentru a încerca să câștige
biletul de aur.
Ca în Willy Wonka și fabrica de ciocolată. E ca și cum...
Am un bilet de aur
Și apoi am spus: „Într-o zi vom merge într-o croazieră.”
Am ieșit din cameră și făceam...
Deci...
A fost viziunea ei, am făcut-o realitate.
ALLURE OF THE SEAS #CROAZIERĂCULULAROE
Croaziera LuLaRoe e un stimulent mare
și un obiectiv la care să aspire lumea.
Croazierele LuLaRoe au fost
probabil una dintre cele mai grozave experiențe din viața mea.
Până acum am câștigat cinci croaziere LuLaRoe.
Acum lucrez să mă calific pentru a șasea.
Mereu ni s-a spus să conducem prin exemplu pentru a ne califica pentru croazieră,
ceea ce însemna să vinzi haine în valoare de 12.000$ pe lună.
Dacă ne duceam în croazieră, era pentru ceea ce făcusem pentru ei.
Fie vânzări, fie recrutare, dar, dacă erai în croazieră,
te descurcai grozav cu ambele.
Am fost invitată. Am refuzat croaziera.
Doamne!
Să fii pe vapor așa, cu o grămadă de albi,
nu mă pasionează. Îmi pare rău. Trebuie s-o spun.
Îi iubesc pe albi la nebunie.
Dar să fiu pe un vapor, în mijlocul pustietății,
cu foarte puțini ca mine, înțelegi ce vreau să spun?
Pas. Ne vedem când vă întoarceți.
Mulțumesc pentru invitație.
La început, toate evenimentele erau foarte...
Erau distractive.
Era emoționant, întâlneai oameni noi.
Dar s-au întâmplat unele lucruri și nu a mai fost distractiv.
Nu apucam să ne bucurăm de călătorii pentru că lucram tot timpul.
Trebuia să facem instructaje și să ajutăm lumea.
Ca lider, erai obligat să participi la aceste evenimente.
Și sunt scumpe.
Plătești biletul ca să te duci acolo, plătești cazarea.
Plătești mâncarea, plătești toate aspectele.
M-am simțit presată să fiu acolo,
să mă comport ca și cum m-aș distra de minune,
dar mie îmi era dor de familia mea.
Dacă avem un instructaj și trebuie să stai acolo opt ore,
ascultându-i pe cei care îți spun cum să-ți dezvolți afacerea...
Două zile.
... două zile la rând, când ei știu
că instructajul e intercalat cu divertisment
și șansa de socializare, asta face evenimentul mult mai atractiv.
Ai făcut ceva în fața mulțimii, la Vision?
- Da. - Ce-ai făcut?
Am dansat până n-am mai putut.
- A fost distractiv? - Da. E plăcut să dansezi.
Cred că, la primul eveniment organizat, am avut un buget.
Și, după aceea, Mark a zis:
„Nu mai ai restricții. Fă cum ai chef.”
Deci, pentru convenția din 2017,
am rezervat stadionul și am angajat-o pe Katy Perry.
Am angajat-o, nu știu numele persoanei, pe una, Katy.
- Katy Perry. - Katy Perry.
Când am spus „Katy Perry”, DeAnne a zis: „Nu.”
„Adică fata aia care cântă despre cum a sărutat altă fată?
„Nu, nu o putem invita.”
Cine nu vrea un concert Katy Perry doar pentru el?
A fost uimitor.
Și mă vei auzi strigând
Toată lumea din spate.
Probabil au cheltuit 30.000.000$ în total pentru asta.
Doar pentru Katy Perry au cheltuit vreo cinci milioane.
Stadionul Angel a costat 500.000. Sunetul a costat probabil încă un milion.
Tarabe, decorațiuni, parcare, securitate.
Se adună.
ÎN DECEMBRIE 2016, LULAROE AVEA PESTE 60.000 DE CONSULTANȚI
ȘI GENERA 1,3 MILIARDE ÎN COMENZI ANGRO DE VÂNZARE CU AMĂNUNTUL.
LuLaRoe a cunoscut o creștere extraordinară. Încerc să înțeleg asta.
MĂRTURIE: MARK STIDHAM
Creșteam, în medie, cu 25% pe lună.
Sunt un om al numerelor și nu-mi venea să cred cât puteam crește.
Am tot încercat să ținem pasul.
Făceam niște proiecții exagerate și apoi le depășeam.
Aș descrie asta ca și cum ai fi la masă de Ziua Recunoștinței,
mănânci până pocnești,
dar continui să halești fiindcă nu te poți opri.
Stabilești un sistem în interiorul afacerii și, cu acest tip de creștere,
toți erau sub presiune.
Departamentul de e-mail trebuia să se ocupe de 150 de e-mailuri pe zi.
Nimănui nu-i păsa de calitatea acestor e-mailuri.
Trebuia să corectăm plăți rătăcite, plăți care intrau în conturi greșite.
Pentru noi, cei de la design, era haotic.
Mă așezam la calculator
știind că trebuia să am cel puțin 100 de modele până la sfârșitul zilei.
Și ei nu ne-au explicat cu adevărat de ce era cererea așa de mare,
dar am înțeles că firma se extindea tot mai mult.
Ai crede că am slujba ideală, că trăiesc din artă,
dar făceam artă cu pistolul la tâmplă.
Am încheiat 2015 cu 70.000.000$
și apoi, în 2016, am ajuns la 1,3 miliarde.
În 14 luni, am realizat o creștere de 2 miliarde de dolari.
Nu sunt calificat să conduc departamentul de evenimente și marketing
al unei companii de un milion de dolari, darămite al uneia de un miliard.
Nu aș fi bănuit că voi zbura cu o companie de colanți.
- DJ, petrecere cu Lara stewardesa! - Da.
Ne urcam și piloții se întrebau: „Cine sunt ăștia?”
Erau obișnuiți să zboare cu Justin Bieber, Bruno Mars și Ty Dolla $ign,
și iată-ne pe noi,
niște tocilari care purtau colanți.
Vision 16, convenția LuLaRoe.
Erau foarte disperați să mențină oamenii fericiți.
Una dintre problemele de bază era:
„Hai să le dăm Disney,
„valori americane și Katy Perry.”
Consideri că LulaRoe era o schemă piramidală?
Da.
Avea aceeași infrastructură, aceleași planuri de compensare,
același mod de recrutare.
Da, cu siguranță.
Companiile de multi-level marketing sunt adesea numite scheme piramidale.
Dar MLM-urile nu sunt ilegale, pe când schemele piramidale sunt.
Și felul în care companiile de multi-level marketing
se diferențiază de sistemele piramidale este
prin faptul că spun că vând o marfă.
LulaRoe spune că, deoarece vinde mărfuri pe bani,
nu este un sistem piramidal.
Dar modul principal în care mulți distribuitori câștigă bani
nu este, de fapt, prin vânzarea de îmbrăcăminte.
Dacă te uiți la un sistem multi-level marketing,
vezi că peste jumătate din bani
ajung la cei 1% din vârf,
și peste 80% dintre persoane nu au pe nimeni sub ele.
Trebuie să piardă.
ROBERT FITZPATRICK AUTOR, EXPERT MLM
Deci structura în sine e în detrimentul majorității.
Când vedea asemenea sume în contul nostru bancar,
soțului meu nu-i venea să creadă. El încă mai lucra.
Lumea îl întreba de ce mai lucra. Fiindcă banii ăia erau cheltuiți în fiecare lună.
Îmi cumpăr lucruri frumoase pentru mine? Sigur că da.
Mi-am cumpărat o poșetă Louis Vuitton. O merit.
Nu o să-mi cer scuze pentru asta.
Ei te încurajau foarte mult să cheltuiești acel bonus.
Voiau să arăți bine ca să poți recruta,
voiau să ai un stil de viață fabulos.
Îmi amintesc de o cină
la care am cheltuit aproape 10.000$.
M-am purtat de parcă nu era mare lucru.
Le-am dat cardul meu de credit.
Începusem să depășesc plafonul pe cardurile de credit,
trăiam de la un salariu la altul.
Dar imperiul meu creștea.
Aveam peste 2.500 de persoane sub mine, în echipa mea, în acel moment.
Practic, mi se spunea să continui să muncesc.
N-am ezitat nicio secundă.
Dar, privind înapoi, aș vrea să pot anula tot ce am făcut.
Pentru că munca pentru LuLaRoe
mi-a distrus viața.
Subtitrarea: Anca Irina Dumitru
Redactor Mioara-Amalia Lazăr